Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 515

36. Árucsoport Puskapor és robbanóanyagok; pirotechnikai készítmények; gyufa; piroforos ötvözetek; gyúlékony anyagok 36.03 Biztonsági gyújtózsinór; robbantó gyújtózsinór; robbantógyutacs és robbantókapszulák; gyújtószerkezetek; elektromos detonátorok 3603 00 10 Biztonsági gyújtózsinór; robbantó gyújtózsinór Ide csak a 36.03 vtsz. HR Magyarázatának második bekezdés (A) pontjában leírt termékek tartoznak. 36.04 Tűzijátékok, jelzőrakéták, esőrakéták, ködjelzők és más pirotechnikai termékek 3604 10 00 Tűzijátékok Lásd a 36.04 vtsz. HR Magyarázata első bekezdésének (1) a) pontját. 3604 90 00 Más A 36.04 vtsz. HR Magyarázata első bekezdésének (1) b) és (2) pontjaiban és a második bekezdésben említett termékeken kívül ide tartozik a bányalég jelenlétét kimutató biztonsági (lángú) lámpában alkalmazott gyutacs. Ezeket a gyutacsokat keskeny, kb. 4 mm szélességű és 35 cm hosszú textil csíkokra erősítették. Minden — általában tekercsbe csavart — csíkon kb. 30 gyutacs található.

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes